stanford-oval/wikipedia huggingface dataset:
מהר"ם מרוטנבורג
ביוגרפיה > סוגיית תשלום הכופר לשחרורו

על פי המסורת המקובלת, לא הסכים המהר"ם שסכום כופר הנפש שהתבקש עבורו ישולם, כדי שלא להפוך את סחטנות השלטונות למשתלמת, על פי הכלל התלמודי שהנחה אותו ולפיו "אין פודין את השבויים יתר על כדי דמיהן, מפני תיקון העולם" (משנה, מסכת גיטין, פרק ד', משנה ו'). כתוצאה מכך היה כלוא במשך שבע שנים, ולבסוף נפטר בכלאו. גם לאחר פטירתו סירבו השלטונות לאפשר את פדיון גופתו. רק ארבע עשרה שנה לאחר מותו נפדתה לבסוף גופתו על ידי יהודי עשיר בשם אלכסנדר זיסקינד ווימפן מפרנקפורט, שתרם למטרה זו את רוב רכושו. בתמורה למעשהו זכה ווימפן להיקבר ליד קברו של המהר"ם בבית הקברות היהודי שבוורמס. ואכן, מאז המעשה עם מהר"ם מרוטנבורג הפסיקו לחטוף רבנים.
על מצבת המהר"ם חרוט:
ציון הלז לראש מרנא ורבנא מאיר בן הרב ברוך אשר תפשו מלך רומי בארבעה ימים לר"ח תמוז שנת ארבעים ושש לאלף השישי ונפטר בתפיסה י"ט באייר שנת חמישים ושלש ולא נתן לקבורה עד ארבעה ימים לירח אדר שנת שישים ושבע לאלף השישי.
בספרו של המהרש"ל (ים של שלמה) כותב על מאסרו של המהר"ם מרוטנבורג:ראו תמונה בצד
היו שערערו על מסורת הדורות המקובלת, וטענו כי המהר"ם לא הביע התנגדות לשחרורו תמורת כופר. טענתם נשענת על כך שתיאור סירובו של המהר"ם מופיע לראשונה אצל המהרש"ל במאה ה-16 (כ-250 שנים לאחר האירוע), ובלשון המעורפלת־לכאורה "שמעתי", וכי ההתנגדות לשחרור אינה מוזכרת בסיפור הכליאה שעל מצבת המהר"ם ולא במקורות אחרים, כדוגמת צוואת רבי יהודה בנו של הרא"ש, ואף לא בתיאור המפורט של כליאת המהר"ם שהתגלה בשנת 1616 בבית הכנסת החרב בוורמס. הם שיערו שזהו מיתוס שצמח כדי לחפות על טראומת כישלונן של הקהילות לשחרר את המהר"ם. מספר מאמרים נכתבו לדחות את דבריהם. אחת מהראיות לכך הייתה מכך שבאותה פסקה של המהרש"ל, צוינה מסורת נוספת, גם היא בלשון "שמעתי", אשר הוכחה כמהימנה על פי מקורות בלתי-תלויים.
חיבוריו ודרכו בהלכה

עיקר מפעלו הרוחני של המהר"ם נשמר בשו"ת שלו. לתשובותיו יש גם ערך היסטורי רב ונלמד מהן רבות על תקופתו ומצב הקהילות היהודיות דאז. כמו כן הודפסו בתלמוד התוספות שלו למסכת יומא ודבריו מצויים גם בקובצי תוספות אחרים. בתקופת היותו במאסר כתב פירוש למשניות סדר טהרות שמודפס במשניות עם פירוש הר"ש שבסוף מסכת נידה. בספרו זה מהר"ם מציין בכמה מקומות כי אין לו ספרים וכי הוא כותב מן הזיכרון. פסקיו מוזכרים גם בספרי תלמידיו, ובפרט בספר תשב"ץ (תשב"ץ "קטן") שכתב תלמידו הרב שמשון בן צדוק.
בין השקפותיו בהלכה כתב גם דברים על הכאת נשים, שאולי לא היו מובנים מאליהם באותה תקופה:
בעניין הרג הילדים בזמן קידוש השם התבטא באופן יוצא דופן: "לא ידענא שפיר מה אידון ביה" (איני יודע כהוגן מה אפסוק בכך). בסופו של דבר פסק, גם אחרי שהביא קושיות על ההיתר להרוג, "דבר זה פשט היתרו... ומי שמטעינו כפרה הוא מוציא לעז על חסידים הראשונים, ואחרי שכוונתו הייתה לטובה". עם זאת, תשובה זו מתייחסת להיעדר צורך בכפרה בדיעבד לאב שהרג את ילדיו, אך לא כהיתר לעשות כך מלכתחילה.
מהר"ם מרוטנברג קובע כי מקדשי השם אינם סובלים במיתתם: "כשהאדם גומר בדעתו לקדש את השם, ויצא מפיו רוח טהרה, וברור הדבר שהוא מאת השם... כל מה שעושין לו הן חניקה, הן סקילה, הן שרפה, הן קבורת חיים, הן תליה, אינו כואב לו כלום...", והוכיח זאת מכך "שאין לך אדם בעולם שאם היה נוגע אפילו באצבע קטנה באש שלא היה צועק", ואילו מקדשי השם אינם צועקים כשנשרפים ונהרגים.
קינתו המפורסמת על שריפת התלמוד בפריז היא: "שאלי שרופה באש לשלום אבליך". זו נכתבה על משקל "ציון הלא תשאלי לשלום אסירייך" של רבי יהודה הלוי. קינה זו, אשר נכללת בסדר הקינות לתשעה באב כמנהג אשכנז, מסתיימת בנימה אופטימית:
עוֹד תַּעֲדִי בַּעֲדִי שָׁנִי וְתֺף תִּקְחִי 
תֵּלְכִי בְּמָחוֹל וְצַהֲלִי בִּמְחוֹלָיִךְ 
יָרוּם לְבָבִי בְּעֵת יָאִיר לָךְ צוּר 
 וְיַגִּיהַּ לְחָשְׁכֵּךְ וְיָאִירוּ אֲפֵלָיִךְ
בנוסף לקינה זו חיבר פיוטים נוספים. היוצר "אורות מאפל הזריח מהודו" נאמר עד היום בקהילות אשכנז המערבי בשבת הפסקה שנייה (כלומר, ההפסקה השנייה בין השבתות של ארבע פרשיות).
מהר"ם עמד על כך שלא ניתן להשתמט מלשלם חוב לנוצרי. בנוסף תיקן שנשים לא יכולות לשמש סנדקיות בברית מילה, דבר המהווה חידוש, שכן היה מותר קודם לכן.
חיבר גם פירושים לסדרי זרעים וטהרות במשנה.
על המהר"ם בשירה העברית

שאול טשרניחובסקי כתב בשנת 1942 את השיר ציד ההגמון ובו סיפור תפיסתו של המהר"ם על ידי ההגמון ואת השיר שני הקברים ובו סיפור הבאתו לקבורה של המהר"ם בידי אלכסנדר זיסקינד ווימפן. והוא מסיים במילים:
אִם יֵשׁ, עוֹד יֵשׁ, בְּקִרְבֵּנוּ כַּשְּׁנַיִם, כְּמוֹתָם,

לֹא פַסוּ מֵעַמֵּנוּ שְׁאָר-רוּחַ וְלֶב-תָּם.
לקריאה נוספת

אפרים אלימלך אורבך, בעלי התוספות, מוסד ביאליק, ירושלים תשל"ו, פרק אחד עשר, עמ' 521–570.
קובץ שירי המהר"ם מרוטנבורג שנדפסו ושבכתבי-יד, ירושלים תשנ"ג. בסוף הספר: לקט פרטים ע"ד מאסרו של המהר"ם ז"ל שמקורם בסה"ק ובכתבי יד.
Irving A. Agus, Rabbi Meir Of Rothenburg: His life and his works as sources for the religious, legal, and social history of the Jews of Germany in the thirteenth century, Philadelphia : Dropsie College for Hebrew and Cognate Learning, 1947
Joseph Isaac Lifshitz, Rabbi Meir of Rothenburg and the Foundation of Jewish Political Thought, Cambridhe: Cambridge University Press, 2015
דין דוד

דין דוד (נולד ב-14 במרץ 1996) הוא כדורגלן ישראלי המשחק בעמדת החלוץ במכבי חיפה מליגת העל ובנבחרת ישראל.
קריירת מועדונים

דוד החל לשחק כדורגל במחלקת הנוער של הפועל אשקלון, וב-2 בינואר 2013 ערך את הופעתו היחידה בקבוצה הבוגרת של המועדון, בגיל 16 ו-294 ימים, כשנכנס כמחליף בניצחון 4–1 על מכבי עירוני קריית גת במסגרת סיבוב ח' של גביע המדינה, בו גם כבש את השער הרביעי לזכות קבוצתו, שער הבכורה שלו בקריירה, ובכך הפך לשחקן הצעיר ביותר שכובש שער בטורניר גביע המדינה בישראל.
בקיץ 2013 הצטרף לקבוצת הנוער של מ.ס. אשדוד.
קריירת מועדונים > מ.ס. אשדוד

ב-15 בפברואר 2014 ערך את הופעת הבכורה שלו בקבוצה הבוגרת של מ.ס. אשדוד, כשפתח בהרכב במשחק נגד הפועל חיפה במסגרת ליגת העל, שהסתיים בתיקו 1–1. שבוע לאחר מכן פתח בהרכב במשחק ליגה נוסף, אך בהמשך העונה ובעונה שלאחר מכן המשיך לשחק בקבוצת הנוער. בעונת 2015/2016 צורף באופן רשמי לסגל הקבוצה הבוגרת, לאחר שירדה לליגה הלאומית. במהלך העונה כבש שמונה שערי ליגה ב-30 הופעות, והעפיל עם הקבוצה בחזרה לליגת העל.
ב-26 בנובמבר 2016 כבש דוד את שער הבכורה שלו בליגת העל, במשחק מול מכבי חיפה שהסתיים בתיקו 1–1, ואת עונת 2016/2017 הוא סיים עם ארבעה שערי ליגה ב-28 משחקי ליגה, וארבעה שערים נוספים בגביע הטוטו של ליגת העל. בעונת 2017/2018 כבש שער ליגה בודד ב-20 משחקי ליגה, ושער נוסף בגביע המדינה. בעונת 2018/2019 כבש חמישה שערים ב-19 משחקי ליגה, ושער נוסף בגביע המדינה.
קריירת מועדונים > מכבי חיפה

ב-28 ביוני 2021 חתם לארבע שנים במכבי חיפה מליגת העל. את הופעת הבכורה ערך ב-7 ביולי, במסגרת מוקדמות ליגת האלופות בתיקו 1–1 נגד קאיראט אלמטי הקזחית. ב-29 באוגוסט 2021 ערך הופעת בכורה בליגת העל במדי הקבוצה, בתיקו 0–0 עם הפועל חדרה. ב-7 בנובמבר 2021 כבש את שערו הראשון במדי הקבוצה, בניצחון הביתי 4–0 על עירוני קריית שמונה בליגת העל. את עונת 2021/2022 בליגת העל סיים עם 15 שערים.
ב-1 באוקטובר 2022 כבש את שערו הראשון שהפך לצמד הראשון שלו לעונת 2022/2023 בליגת העל, כשנכנס כמחליף בדקה ה-71, במשחק שהסתיים בניצחון ביתי של קבוצתו 2–0 על מכבי תל אביב.
ב-5 באוקטובר 2022 כבש את שער הבכורה שלו במסגרת שלב הבתים של ליגת האלופות, כשנכנס כמחליף בדקה ה-72 במשחק חוץ מול יובנטוס האיטלקית, בו הפסידה קבוצתו בתוצאה 3–1.
את עונת 2023/2024 בליגת העל בכדורגל סיים דוד כמלך השערים, בצוותא עם ערן זהבי, כשלזכותו 20 שערים.
במשחק פתיחת העונה (24 באוגוסט 2024) של עונת 2024/2025 בליגת העל בכדורגל באצטדיון סמי עופר מול עירוני טבריה כבש דין דוד שלושער ראשון בקריירה.
נבחרות ישראל

בשנת 2014 שיחק בנבחרת הנוער של ישראל עד גיל 19 ורשם שש הופעות, ובשנים 2015–2016 שיחק בנבחרת הצעירה עד גיל 21 וסיים עם שמונה הופעות ושער.
ב-17 במרץ 2022 זומן לראשונה לסגל נבחרת ישראל הבוגרת, לקראת משחקי הידידות מול גרמניה ורומניה, על ידי המאמן הזמני הלאומי גדי ברומר. ב-26 במרץ 2022 ערך הופעת בכורה בבוגרים של נבחרת ישראל, כשנכנס כמחליף בדקה ה-63 במשחק הידידות שהסתיים בהפסד חוץ 0–2 לגרמניה. ב-29 במרץ 2022 ערך בכורה בהרכב הפותח בבוגרים של נבחרת ישראל, במשחק הידידות שהסתיים בתיקו ביתי 2–2 מול רומניה. ב-17 בנובמבר 2022 כבש את שער הבכורה שלו במשחק ידידות נגד זמביה.
תארים

אלוף האלופים (2): 2021, 2023
גביע הטוטו (1): 2021/2022
אליפות (2): 2021/2022, 2022/2023
תארים > אישיים

מלך השערים של ליגת העל (1): 2023/2024
חיים אישיים

דוד נולד ביישוב הקהילתי נהורה שבדרום. אחיו הצעיר, ינאי דוד, הוא כדורגלן המשחק ב ירמיהו חולון.
הערות שוליים

↑  דורון בן דור, ‏מתחמשת: דין דוד חתם ל-4 שנים במכבי חיפה, באתר ONE‏, 28 ביוני 2021
↑  אלף שיר לצפון: מכבי חיפה הביסה 0:4 את עירוני קרית שמונה, באתר וואלה, 7 בנובמבר 2021
↑  Maccabi Haifa vs. Maccabi Tel Aviv - 1 October 2022 - Soccerway, int.soccerway.com
↑  UEFA.com, Juventus-M. Haifa | UEFA Champions League 2022/23, UEFA.com (באנגלית)
↑   הערב של דינדה, סרטון בערוץ ".Maccabi Haifa F.C", באתר יוטיוב (אורך: 01:51).
↑  ההתאחדות לכדורגל בישראל - פרטי שחקן, באתר www.football.org.il
↑  מוטי פשכצקי, ‏זימוני בכורה לגולדברג, דין דוד ובריבו, באתר ערוץ הספורט, 17 במרץ 2022
↑  Germany vs. Israel - 26 March 2022 - Soccerway, int.soccerway.com
↑  יונתן גינזבורג, ‏ינאי דוד חתם בבני אילת: החלטתי ללכת עם הלב, באתר ONE‏, 17 באוגוסט 2022
↑  ההתאחדות לכדורגל בישראל - פרטי שחקן, באתר www.football.org.il
Short n' Sweet

Short n' Sweet הוא אלבום האולפן השישי של הזמרת-יוצרת האמריקאית סברינה קרפנטר. האלבום יצא לאור ב-23 באוגוסט 2024, על ידי חברת התקליטים איילנד רקורדס.
האלבום קיבל מועמדויות בטקס פרסי גראמי ה-67 בקטגוריות אלבום השנה, אלבום הפופ הווקאלי הטוב ביותר והאלבום הלא קלאסי המעובד הטוב ביותר, ואף זכה בשניים הראשונים.
רקע

בפברואר 2024, קרפנטר אישרה שהיא נמצאת בתהליך עבודה על אלבום חדש. קרפנטר חשפה שהיא מרגישה חופשייה ונרגשת יותר לגבי תהליך הכתיבה שלה, תוך שהיא מתמקדת בכנות ואותנטיות במקום בגבולות ז'אנריים. היא ציינה שגם באלבום הקודם שלה, Emails I Can't Send, היו ז'אנרים מגוונים, והיא מתכננת להמשיך בכיוון הזה. קרפנטר דיברה על החשיבות של הקשבה לאינטואיציה שלה במהלך העבודה על האלבום הקודם, והבינה שעליה לעקוב אחרי דברים שמרגשים אותה, בין אם הם חיוביים או שליליים. האלבום Emails I Can't Send שיצא בשנת 2022 כלל להיטים כמו "Nonsense", "Feather" ו-"Because I Liked a Boy". האלבום הגיע למקום ה-23 במצעד הבילבורד 200, שזהו מיקום השיא הגבוה ביותר של קרפנטר במצעד אי פעם.
קרפנטר הוכרזה כחלק מהפסטיבל האמריקאי פסטיבל קואצ'לה ב-16 בינואר 2024 לאחר שחשפה שיר חדש באמצעות שלטי חוצות, היא חשפה שהיא תוציא את השיר "Espresso" ב-11 באפריל, כ"שיר קטן" לפני הפסטיבל. ב-3 ביוני 2024, הכריזה קרפנטר על יציאתו של אלבום האולפן השישי שלה Short n'Sweet, במקביל נחשפה עטיפתו.
קידום

ב-21 באוגוסט 2024, קרפנטר שיתפה טיזר של קליפ לשיר "Taste", הכולל את ג'נה אורטגה. הטיזר הושמע באמצעות פיצ'ר חדש באינסטגרם, המאפשר למשתמשים להוסיף שירים ישירות לפרופיל שלהם, בדומה לעדכון ה-Y2K בהשראת מייספייס. בקליפ, קרפנטר נראית תופסת סכין ממיטה מלאה בכלי נשק, ולאחר מכן נכנסת לבית, עולה במדרגות ורואה את אורטגה במקלחת עם גבר. קרפנטר פותחת את וילון המקלחת ומסתערת על אורטגה. "Taste" יצא לאור כסינגל השלישי מתוך האלבום. הקליפ בוים על ידי דייב מאיירס ומציג את שתי הנשים מנסות להרוג זו את זו שוב ושוב, בהשראת הסרט "המוות נאה לה", ובסופו של דבר מתנשקות.
התקיים פופ אפ בלעדי בלוס אנג'לס ב-Complex LA, בין התאריכים 23–25 באוגוסט, שבו ניתן לרכוש סחורה בלעדית ממותגת של האלבום, כולל חולצות, כובעים, דיסקים ותקליטים.
הוצאה

ניתן לרכוש את האלבום בגרסאות תקליט, תקליטור וקלטת שמע, ויש ארבע גרסאות שונות של תקליטים, כולל גרסה בצבע כחול וגרסת תמונה של קרפנטר עם שמלה ורודה ונשיקות ליפסטיק על הגב. הגרסה הבלעדית של טארגט כוללת ויניל במהדורה מוגבלת בצבע ורוד מסטיק עם פוסטר אספנות הנכלל באריזה. קרפנטר עיצבה את עטיפת הויניל בהשראת סגנון רטרו יחד עם אחותה שרה, דנה גוטליב וצ'ייס שוברידג'.
קיימת רצועת בונוס בשם "Needless to Say" בגרסת הוויניל הלבן של האלבום. הרצועה וגרסת הדמו של השיר "Taste" היו זמינות להורדה בחנות האינטרנטית של קרפנטר לזמן מוגבל. ב-30 באוגוסט 2024 קרפנטר הוציאה רצועת בונוס להורדה בלבד בשם "Busy Woman" מתוך האלבום. קרפנטר הודיעה על השקת השיר בפוסט ברשתות החברתיות, בו הביעה צער על כך שלא הצליחה לכלול את השיר באלבום המקורי והודתה למעריצים על תמיכתם.
בפברואר 2025, קרפנטר צפויה להוציא מהדורה מורחבת של האלבום. המהדורה המורחבת תכלול שירים נוספים כמו "15 Minutes", "Couldn't Make It Any Harder",‏ "Busy Woman" ו-"Bad Reviews". בנוסף פורסם כי קרפנטר משתפת פעולה עם דולי פרטון בגרסה מחודשת לשיר "Please Please Please".
הרכב

האלבום כולל 12 שירים ואורך כולל של 36 דקות. האלבום משלב מספר ז'אנרים שונים כמו פופ, R&B, קאנטרי, דיסקו, רוק אלטרנטיבי ולואו-פיי. קרפנטר כתבה כל שיר באלבום יחד עם איימי אלן ושיתפה פעולה עם כותבי שירים ומפיקים כמו ג'וליה מייקלס, ג'ק אנטונוף ואיאן קירקפטריק באלבום זה.
האלבום חוקר היבטים שונים של אהבה כולל אהבת אמת, אהבה טיפשית, תשוקה, נקמה, בגידה ושברון לב. המילים מכילות שפה בוטה, רמיזות מיניות והנחות הומוריסטיות.
השירים באלבום הם קצרים, רובם באורך של שלוש דקות בלבד. האלבום מאופיין בשילוב של גיטרה אקוסטית עבור השירים האינטימיים יותר, וצלילים יותר סקסיים עבור הרגעים הפרובוקטיביים. קרפנטר הסבירה כי היא קראה לאלבום Short n' Sweet בגלל מערכות יחסים קצרות שהשפיעו עליה באופן משמעותי, ולא בהכרח בגלל שהיא נמוכה.
האלבום משלב השפעות של אמנים כמו שאניה טוויין, דולי פרטון, אריאנה גרנדה, טיילור סוויפט והאנה מונטנה עם נגיעות של בילי אייליש בעבודת ההפקה.
ביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 80/100‏
ציוני ביקורות
מקור: ציון
הטיימס: 
הטלגרף: 
אינדיפנדנט: 
Clash: 7/10‏
The Line of Best Fit: 6/10‏
האלבום זכה לביקורות מעורבות של מבקרי המוזיקה.
ויקטוריה סגל מ"הטיימס" העניקה לאלבום ביקורת של ארבעה כוכבים, תיארה אותו כ"פופ חכם מתחת לרדאר" וציינה את תנודות מצב הרוח שלו בין תשוקה עזה, עצב וזעם. סגל שיבחה את קרפנטר כ"סוג דולי פרטון שך דור ה-Z" בשירים "Coincidence" ו-"Slim Pickins". הלן בראון מ"אינדפנדנט" גם העניקה לאלבום ארבעה כוכבים, והדגישה את תמהיל הז'אנרים שלו כולל פופ טיקטוק, רוק קל, קאנטרי ו-R&B. בראון תיארה את "Taste" כ"נתח מבריק להפליא של רוק FM" ו"Coincidence" כמזכיר את ג'וני מיטשל. במגזין "Clash" נתנו לאלבום ציון 7/10, והכירו בו ככניסה משמעותית לדיסקוגרפיה של קרפנטר, אם כי צוין שהוא פחות ממכר ורגיש בהשוואה ליצירות קודמות.
אל האנט מ-The Standard דירג את האלבום בשלושה כוכבים, ביקרו אותו כ"בהיר ורענן" אך חסר תעוזה וציין שהוא מרגיש "קל משקל ונגזרת [של עבודה אחרת]" בהשוואה לסינגל "Espresso". אמילי בוטל מהעיתון "The i" דירגה את האלבום בשני כוכבים, וביקרה אותו כ"נשכח לחלוטין" עם חוסר "יושרה מוזיקלית" ו"רעיונות מוזיקליים מעניינים".
ביקורות > הופעות ברשימות

| כתב עת/אתר | רשימה | מיקום | מקור |
| --- | --- | --- | --- |
| Consequence | 50 האלבומים הטובים ביותר של 2024 | 34 |  |
| Stereogum | 50 האלבומים הטובים ביותר של 2024 | 45 |  |
הצלחה מסחרית

בארצות הברית, קרפנטר הגיעה לראשונה למקום הראשון במצעד הבילבורד 200 עם האלבום, והוא שהה שם ארבעה שבועות לא רצופים. עם צאתו, האלבום צבר 362,000 יחידות שקולות לאלבום, מה שהפך אותו לאלבום השלישי מבחינת שבוע בכורה לשנת 2024. זהו האלבום הראשון של קרפנטר שהגיע לעשירייה הפותחת במצעד. הסינגלים "Espresso" ו-"Please Please Please" הגיעו למקומות השלישי והראשון במצעד בילבורד הוט 100 בהתאמה. קרפנטר היא אמן הסולו הראשון בהיסטוריה שהכניס את שלושת הלהיטים הראשונים שלה שהגיעו לחמישייה הפותחת במצעד ההוט 100 במקביל. הפעם הקודמת שאמן הצליח בכך הייתה להקת הביטלס ב-1964. עם פרסום המצעד, טראוויס סקוט ואנשיו טענו שהאלבום המוביל במצעד האמריקאי אינו Short n' Sweet של קרפנטר, אלא Days Before Rodeo של סקוט. חברת התקליטים של סקוט, קקטוס ג'ק, שלחה מכתב למגזין "בילבורד" ולחברת "לומינייט", בטענה כי הנתונים שפורסמו אינם אמינים ולא שלמים. "לומינייט" הגיבה שהנתונים שלה נכונים. בשבוע השני שלו, האלבום צבר 159,000 יחידות שקולות לאלבום בארצות הברית, ירידה של 56% משבוע הבכורה ונשאר בראש מצעד הבילבורד 200. מדובר בסכום משמעותי לשבוע שני, כאשר רק שלושה אלבומים נוספים ב-12 החודשים האחרונים הצליחו להשיג מספרים גדולים יותר בשבוע השני שלהם. האלבום חזר למקום הראשון במצעד בתאריך 12 באוקטובר 2024, לאחר שעלה מהמקום השלישי.
עם צאת האלבום, קרפנטר השיגה את ההישג הראשון שלה במצעדים בבריטניה עם האלבום שהגיע למקום הראשון במצעד האלבומים הבריטי. הסינגל "Taste" של קרפנטר הגיע למקום הראשון במצעד הסינגלים הבריטי. בנוסף, היא החזיקה בשלושת המקומות הראשונים במצעד הסינגלים עם השירים "Taste", "Please Please Please" ו-"Espresso". קרפנטר היא הזמרת הראשונה והשלישית בסך הכל שהשיגה בו-זמנית את המקום הראשון במצעד האלבומים והסינגלים בבריטניה, וגם החזיקה בשלושת המקומות הראשונים במצעד הסינגלים. האלבום נמכר ב-89,000 עותקים בשבוע הראשון לצאתו בבריטניה, מה שהופך אותו לאלבום עם מכירות השבוע הראשון השניות בגובהן לשנת 2024, אחרי האלבום של טיילור סוויפט The Tortured Poets Department.
קרפנטר הגיעה גם למקום הראשון במצעדי האלבומים באוסטרליה, והשיגה את שלושת המקומות הראשונים במצעד הסינגלים של אוסטרליה.
פרסים ומועמדויות

| פרס | שנה | קטגוריה | תוצאה | מקור |
| --- | --- | --- | --- | --- |
| פרס גראמי | 26 בינואר 2025 | אלבום השנה | מועמדות |  |
| פרס גראמי | 26 בינואר 2025 | אלבום הפופ הווקאלי הטוב ביותר | זכייה |  |
| פרס גראמי | 26 בינואר 2025 | האלבום המעובד הטוב ביותר, לא קלאסי | מועמדות |  |
רשימת רצועות

| Short n' Sweet> מס' | Short n' Sweet> שם | Short n' Sweet> כותב(ים) | Short n' Sweet> מפיק(ים) | Short n' Sweet> משך | Short n' Sweet>  | Short n' Sweet>  | Short n' Sweet>  | Short n' Sweet>  | Short n' Sweet>  |
| --- | --- | --- | --- | --- | --- | --- | --- | --- | --- |
| 1. | Taste  | סברינה קרפנטר, איימי אלן, איאן קירקפטריק, ג'ון ראיין וג'וליה מייקלס | ג'ון ראיין, ג'וליאן בונטה ואיאן קירקפטריק | 2:37 |  |  |  |  |  |
| 2. | Please Please Please  | קרפנטר, אלן וג'ק אנטונוף | ג'ק אנטונוף | 3:06 |  |  |  |  |  |
| 3. | Good Graces  | קרפנטר, אלן, ראיין, מייקלס וג'וליאן בונטה | ראיין ובונטה | 3:05 |  |  |  |  |  |
| 4. | Sharpest Tool  | קרפנטר, אלן ואנטונוף | אנטונוף | 3:38 |  |  |  |  |  |
| 5. | Coincidence  | קרפנטר, אלן, קירקפטריק, ראיין ומייקלס | ראיין וקירקפטריק | 2:44 |  |  |  |  |  |
| 6. | Bed Chem  | קרפנטר, אלן, קירקפטריק, ראיין ומייקלס | קירקפטריק וראיין | 2:51 |  |  |  |  |  |
| 7. | Espresso  | קרפנטר, אלן, בונטה וסטף ג'ונס | בונטה | 2:55 |  |  |  |  |  |
| 8. | Dumb & Poetic  | קרפנטר, אלן, ראיין ומייקלס | ראיין | 2:13 |  |  |  |  |  |
| 9. | Slim Pickins  | קרפנטר, אלן ואנטונוף | אנטונוף | 2:32 |  |  |  |  |  |
| 10. | Juno  | קרפנטר, אלן וראיין | ראיין | 3:43 |  |  |  |  |  |
| 11. | Lie to Girls  | קרפנטר, אלן ואנטונוף | אנטונוף | 3:22 |  |  |  |  |  |
| 12. | Don't Smile  | קרפנטר, אלן, ראיין, בונטה וג'ונס | בונטה וראיין | 3:26 |  |  |  |  |  |
| משך כולל: | משך כולל: | משך כולל: | משך כולל: | 36:15 |  |  |  |  |  |
| Short n' Sweet – מהדורת דלוקס> מס' | Short n' Sweet – מהדורת דלוקס> שם | Short n' Sweet – מהדורת דלוקס> כותב(ים) | Short n' Sweet – מהדורת דלוקס> מפיק(ים) | Short n' Sweet – מהדורת דלוקס> משך | Short n' Sweet – מהדורת דלוקס>  | Short n' Sweet – מהדורת דלוקס>  | Short n' Sweet – מהדורת דלוקס>  | Short n' Sweet – מהדורת דלוקס>  | Short n' Sweet – מהדורת דלוקס>  |
| --- | --- | --- | --- | --- | --- | --- | --- | --- | --- |
| 13. | 15 Minutes  |   |   | 3:11 |  |  |  |  |  |
| 14. | Please Please Please (בהשתתפות דולי פרטון)   |   |   | 3:04 |  |  |  |  |  |
| 15. | Couldn't Make It Any Harder  |   |   | 2:59 |  |  |  |  |  |
| 16. | Busy Woman  |   |   | 3:06 |  |  |  |  |  |
| 17. | Bad Reviews  |   |   | 2:21 |  |  |  |  |  |
| משך כולל: | משך כולל: | משך כולל: | משך כולל: | 50:47 |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  איסלנד | הפלייליסט | 3 |
|  איטליה | מצעד האלבומים האיטלקי | 9 |
|  אירלנד | מצעד האלבומים האירי | 1 |
|  ארצות הברית | בילבורד 200 | 1 |
|  גרמניה | GfK – טופ 100 | 3 |
|  דנמרק | היטליסטן | 3 |
|  הולנד | מצעד 100 האלבומים ההולנדיים | 1 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 1 |
|  יפן | אוריקון | 46 |
|  ליטא | AGATA | 5 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  סלובקיה | ČNS IFPI | 3 |
|  ספרד | PROMUSICAE | 1 |
|  סקוטלנד | מצעד האלבומים הסקוטי | 1 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 |  |
|  צ'כיה | ČNS IFPI | 1 |
|  צרפת | SNEP | 1 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 3 |
|  שווייץ | המצעד השווייצרי | 1 |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 3 |
|  ארצות הברית | בילבורד 200 | 26 |
|  ארצות הברית | מצעד אלבומי הסטרימינג | 33 |
|  ארצות הברית | מצעד האלבומים המסחריים | 13 |
|  צרפת | SNEP | 52 |
|  שוודיה | סוורייטופליסטן | 19 |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
| הממלכה המאוחדת (BPI) | פלטינה | 300,000 |
סיכום
| בכל העולם | — | 1,300,000 |
בנסון בון

| --- | --- |
בון, 2023
בון, 2023
 לידה:  25 ביוני 2002 (בן 22) מונרו, וושינגטון, ארצות הברית
 שם לידה:  בנסון ג'יימס בון   Benson James Boone
 מוקד פעילות:  ארצות הברית
 תקופת הפעילות:  מ-2021
 מקום לימודים:  Brigham Young University–Idaho 
 עיסוק:  מוזיקאי, זמר-יוצר, מלחין, כותב
 סוגה:  מוזיקת פופ, מוזיקת רוק
 שפה מועדפת:  אנגלית
 כלי נגינה:  קול, פסנתר, גיטרה, תופים
 חברת תקליטים:  וורנר, נייט סטריט רקורדס
 https://www.bensonboone.com/
 פרופיל ב-IMDb
 
בֶּנסון ג'יימס בּוּן (באנגלית: Benson James Boone; נולד ב-25 ביוני 2002) הוא זמר-יוצר ורב-נגן אמריקאי.
ראשית חייו

בון גדל בעיר מונרו שבוושינגטון, ארצות הברית, ולו ארבע אחיות. למד בבית הספר התיכון של מונרו (אנ'), שם השתתף בנבחרת קפיצה למים. את כישוריו המוזיקליים גילה לראשונה לאחר שבכיתה י"א שר וניגן בפסנתר בתחרות "קרב הלהקות" (Battle of the Bands), לבקשת חברו, על אף שלא היה לו ניסיון מוזיקלי. לאחר שנות התיכון למד בון לתקופה קצרה באוניברסיטת בריגהאם יאנג–איידהו (אנ'), ועזב לאחר סמסטר אחד כדי להתמקד בשירה.
קריירה

בתחילת דרכו, בון שאב את השראתו המוזיקלית הראשונית מהופעה של הזמר האמריקאי ג'ון בליון שאליה הלך, ולאחריה הוא החל להתייחס לשירה ברצינות רבה יותר. הקריירה המוזיקלית של בון החלה במונרו, וושינגטון, שם הופיע לראשונה בתחרות כישרונות בבית הספר התיכון. בשנת 2021 החל להעלות הקטעים מתוך המוזיקה המקורית שלו ברשת החברתית טיקטוק, ולאחר זמן קצר השתתף באודישנים לעונה ה-19 של תוכנית המציאות אמריקן איידול, דרך המלצה של חבר. על אף שזכה להגיע ל"שבוע הוליווד" בתוכנית, בחר שלא להופיע בו, ופרש מהתוכנית לאחר שנשאר בין 24 המובילים, כדי שיוכל לשקול את האפשרויות המקצועיות שלו.
בון המשיך לצבור פופולריות בזכות קטעי המוזיקה ששיתף בטיקטוק, ועוד טרם הוצאת הסינגל הראשון שלו צבר 1.7 מיליון עוקבים ברשת החברתית. הוא תפס את תשומת ליבו של דן ריינולדס, סולן להקת הפופ רוק Imagine Dragons, שהחתים את בון בחברת התקליטים שלו, נייט סטריט רקורדס (אנ') הפועלת בשותפות עם וורנר רקורדס. דבר החתימה פורסם ב-15 באוקטובר 2021, יחד עם יציאתו לאור של הסינגל הראשון של בון, "Ghost Town". בנוסף לשירה בון ניגן בגיטרה, בפסנתר ובתופים, וכן היה אחראי על עיצוב עטיפת הסינגל. עד מהרה השיר נכנס למצעדי הסינגלים ב-13 מדינות, בהן ארצות הברית (בילבורד הוט 100), ובון הוזמן להופיע עימו בתוכניות האירוח המופע של אלן דג'נרס, המופע של קלי קלרקסון (אנ') ולייט נייט עם סת' מאיירס (אנ').
ב-18 בפברואר 2022 בון הוציא לאור את הסינגל השני שלו, "Room for 2". ב-29 באפריל 2022 יצא לאור הסינגל השלישי שלו, "In the Stars", אשר נכנס גם כן למצעדים ברחבי העולם. ב-29 ביולי 2022 יצא לאור הסינגל הרביעי של בון, "Better Alone", ויחד איתו גם המיני-אלבום הראשון שלו, Walk Me Home..., אשר כלל את ארבעת הסינגלים הראשונים של בון, שקדמו לו.
ב-5 במאי 2023 יצא לאור המיני-אלבום השני של בון, Pulse, אשר מתוכו יצאו לאור שני סינגלים – "Sugar Sweet" ו-"What Was".
ב-18 בינואר 2024 בון הוציא לאור את הסינגל "Beautiful Things", שהפך ללהיט עולמי לאחר שזכה להצלחה רבה ברשתות החברתיות ובמצעדי הסינגלים כאחד, והיה לשירו הראשון שהגיע בין חמשת השירים המובילים במצעד בילבורד הוט 100. האלבום הראשון של בון, Fireworks & Rollerblades, יצא באפריל 2024 וכולל שירים כמו "Slow It Down" ו-"Forever and a Day". בון יצא לסיבוב הופעות עולמי באפריל 2024, שיימשך עד תחילת 2025 באוסטרליה. בון הופיע בטקס פרסי הווידאו קליפים של MTV לשנת 2024, שהתקיים ב-11 בספטמבר 2024 בניו יורק.
ב-28 בפברואר 2025 יצא לאור הסינגל "Sorry I'm Here For Someone Else".
דיסקוגרפיה > מיני-אלבומים

| שם | פרטי האלבום | מיקומי שיא> בלגיה (פלנדריה)  | מיקומי שיא> פינלנד  | מיקומי שיא> צרפת  | מיקומי שיא> נורווגיה  | מיקומי שיא> שוודיה  |
| --- | --- | --- | --- | --- | --- | --- |
| Walk Me Home... |  יצא לאור: 29 ביולי 2022  חברת תקליטים: נייט סטריט  פורמטים: הורדה דיגיטלית | 109 | 36 | 184 | 4 | 16 |
| Pulse |  יצא לאור: 5 במאי 2023  Label: נייט סטריט, וורנר  פורמטים: הורדה דיגיטלית | — | — | — | — | — |
"—" מציין שהמיני-אלבום לא יצא לאור או לא זכה להיכנס למצעד במדינה זו.